Súradnice: 45°03′S 6°02′V﻿ / ﻿45,050°S 6,033°V﻿ / 45.050; 6.033

**Alpe d'Huez** je stredisko zimných športov vo výške 1 860 metrov nad morom. Nachádza sa na mieste bývalých pastvín v centrálnej časti francúzskych Alp, na území obce Huez, v departemente Isère.

Tour de France
--------------

Alpe d'Huez je známe ako jedna z najťažších častí Tour de France. Zatiaľčo trasa pretekov sa každoročne mení, Alpe d'Huez je cieľovým miestom jednej z etáp takmer každý rok od roku 1976. Prvýkrát tu bol cieľ etapy Tour de France v roku 1952. Túto etapu vyhral taliansky cyklista Fausto Coppi.

Stúpanie do Alpe d'Huez je dlhé 13,8 km s priemerným stúpaním 8,1 % a s 21 ostrými zatáčkami - vlásenkami (*les 21 virages*), nesúcimi mena predchádzajúcich víťazov etáp. Pretože v roku 2001 presiahol počet víťazov počet zatáčok, bola prvá zatáčka nazvaná po Fausto Coppim aj Lance Armstrongovi.

V posledných rokoch býva okolie stúpania do L'Alpe-d'Huez miestom zhromáždenia obrovského množstva divákov, ktoré prechádza až do davových scén. V roku 1999 Giuseppe Guerini vyhral etapu aj napriek tomu, že bol na vedúcej pozícii zhodený z bicykla jedným z nadšených fanúšikov, ktorý si ho chcel vyfotiť (divák sa za to neskôr Guerinimu ospravedlnil). V roku 2004 sa tu išla časovka jednotlivcov do vrchu, ktorú sledovalo takmer milión divákov. Armstrong vyhral túto etapu za ohlušujúceho jasotu a zostal len 1 sekundu za oficiálnym rekordom trati, ktorý držal Marco Pantani časom 37 minút, 35 sekúnd.

Alpe d'Huez je tiež známe ako "holandský Vrchol", Holanďania tu vyhrali 8 z prvých 14 etáp. Približne každý tretí fanúšik z prítomných divákov je z Holandska. Od roku 1989 ale nevyhral žiadny Holanďan. V posledných dvanástich ročníkoch 
6 etáp s cieľom na Alpe d'Huez vyhrali talianski jazdci, 3 americkí jazdci a po jednom Bask Iban Mayo, Fränk Schleck z Luxemburska, Španiel Carlos Sastre. Dvakrát sa tu naposledy tešili francúzski jazdci, Pierre Rolland (2011) a Christophe Riblon (2013)

Cieľu väčšinou predchádza náročné stúpanie na tri ďalšie alpské priesmyky, v jedinej etape dlhej 175 km tak pretekári prekonávajú celkové prevýšenie 5 180 metrov.

### Víťazi etáp pretekov Tour de France s cieľom v Alpe d'Huez

Panorama Alpe d'Huez s vyznačením 21 zatáčok
Profil stúpania Alpe d'Huez

| Rok | Meno | Krajina | Zákruta |
| --- | --- | --- | --- |
| 2018 |  |  |  |
| 2015 | Thibaut Pinot | Francúzsko  Francúzsko | 14 |
| 2013 | Christophe Riblon | Francúzsko  Francúzsko | 15 |
| 2011 | Pierre Roland | Francúzsko  Francúzsko | 16 |
| 2008 | Carlos Sastre | Španielsko  Španielsko | 17 |
| 2006 | Fränk Schleck | Luxembursko  Luxembursko | 18 |
| 2004 | Lance Armstrong | USA  USA | 19 |
| 2003 | Iban Mayo | Španielsko  Španielsko | 20 |
| 2001 | Lance Armstrong | USA  USA | 21 |
| 1999 | Giuseppe Guerini | Taliansko  Taliansko | 1 |
| 1997 | Marco Pantani | Taliansko  Taliansko | 2 |
| 1995 | Marco Pantani | Taliansko  Taliansko | 3 |
| 1994 | Roberto Conti | Taliansko  Taliansko | 4 |
| 1992 | Andrew Hampsten | USA  USA | 5 |
| 1991 | Gianni Bugno | Taliansko  Taliansko | 6 |
| 1990 | Gianni Bugno | Taliansko  Taliansko | 7 |
| 1989 | Gert-Jan Theunisse | Holandsko  Holandsko | 8 |
| 1988 | Steven Rooks | Holandsko  Holandsko | 9 |
| 1987 | Federico Echave | Španielsko  Španielsko | 10 |
| 1986 | Bernard Hinault | Francúzsko  Francúzsko | 11 |
| 1984 | Luis Herrera | Kolumbia  Kolumbia | 12 |
| 1983 | Peter Winnen | Holandsko  Holandsko | 13 |
| 1982 | Beat Breu | Švajčiarsko  Švajčiarsko | 14 |
| 1981 | Peter Winnen | Holandsko  Holandsko | 15 |
| 1979\* | Joop Zoetemelk | Holandsko  Holandsko | 16 |
| 1979\* | Joaquim Agostinho | Portugalsko  Portugalsko | 17 |
| 1978 | Hennie Kuiper | Holandsko  Holandsko | 18 |
| 1977 | Hennie Kuiper | Holandsko  Holandsko | 19 |
| 1976 | Joop Zoetemelk | Holandsko  Holandsko | 20 |
| 1952 | Fausto Coppi | Taliansko  Taliansko | 21 |

\*V roku 1979 boli na Tour de France dve etapy s cieľom v l'Alpe d'Huez.

### Najrýchlejšie časy

Časy potrebné k zdolanie vrcholu sa merajú až od roku 1994, takže výsledky pred týmto dátumom sú len subjektívne a diskutabilné. Medzi rokmi 1994 až 1997 sa meral čas od 14,5 km pred cieľom. Od roku 1999 je fotobunka snímajúca čas umiestnená 14 km pred cieľom. V ostatných rokoch sa meralo 13,8 km pred vrcholom, v mieste kde začína vlastné stúpanie. 

Tieto rôzne spôsoby merania dávajú priestor pre špekulácie, kto vyšiel hore v najrýchlejšom čase. Ako 'oficiálny' rekord Marca Pantaniho 37'35" uvádza napríklad UK-based Procycling magazine, ďalej World Cycling Productions - vydavateľ série DVD o Tour de France a magazín Cycle Sport. V biografii Marca Pantaniho.

Partnerské mestá
----------------

* Taliansko  Bormio, Taliansko, od roku 2005.

Referencie
----------

1. ↑

* *Tento článok je čiastočný alebo úplný preklad článku L'Alpe-d'Huez na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **L’Alpe-d’Huez**

Externé odkazy
--------------

* Stránky zimného strediska
* Mapa a detail 5 zatáčok v Alpe d'Huez
* Ski sprievodca po Alpe d'Huez Archivované 2007-04-07 na Wayback Machine
* Interaktývna cestná mapa Archivované 2011-07-24 na Wayback Machine
* Google mapa